**Ministru kabineta noteikumu projekta „Kārtība, kādā valsts un pašvaldību iestādes iegādājas un realizē ieročus, munīciju un speciālos līdzekļus” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ieroču un speciālo līdzekļu aprites likuma 25.panta otrā daļa un 26.panta astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2012.gada 24.aprīļa noteikumi Nr.294 “Kārtība, kādā valsts un pašvaldību iestādes iegādājas un realizē ieročus un speciālos līdzekļus” (turpmāk – Noteikumi Nr.294) nosaka kārtību, kādā Iekšlietu ministrijas sistēmas iestādes, valsts drošības iestādes, Nacionālie bruņotie spēki, Jaunsardzes un informācijas centrs, Latvijas Bankas Aizsardzības pārvalde, Valsts ieņēmumu dienests, Ieslodzījuma vietu pārvalde, Korupcijas novēršanas un apkarošanas birojs un pašvaldības policija iegādājas un realizē ieročus un speciālos līdzekļus. 2013.gada 13.jūnijā Ieroču un speciālo līdzekļu aprites likumā (turpmāk – Likums) tika izdarīti grozījumi papildinot Likuma 25.panta otrās daļas institūciju uzskaitījumu ar jaunu institūciju – ostas policiju, jo tās darbību attiecīgajā jomā reglamentē speciāls likums (likums “Par policiju”). Tāpat minētie grozījumi paredz, ka Ministru kabinets nosaka kārtību, kādā Likuma 25.panta otrajā daļā minētās institūcijas iegādājas un realizē ne tikai ieročus un speciālos līdzekļus, bet arī munīciju. Līdz ar to ir izstrādāti Ministru kabineta noteikumi “Kārtība, kādā valsts un pašvaldību iestādes iegādājas un realizē ieročus, munīciju un speciālos līdzekļus” (turpmāk – Noteikumu projekts). 2013.gada 1.oktobrī stājās spēkā likums „Grozījumi Ieroču un speciālo līdzekļu aprites likumā”, kas Saeimā tika pieņemts 2013.gada 13.jūnijā. Saskaņā ar minētajiem likuma grozījumiem Ieroču un speciālo līdzekļu aprites likums tika papildināts ar jaunu 18¹.pantu „Veselības pārbaudes personai, kas glabā (nēsā) ieročus un veic darbu ar ieročiem”. Likuma 18¹.panta piektā daļa paredz, ka ārstniecības iestāde ziņas par personas veselības stāvokļa atbilstību ieroču glabāšanai (nēsāšanai) vai darbam ar ieročiem ievada Ieroču reģistrā un Licenču un sertifikātu reģistrā. Ieroču un speciālo līdzekļu aprites likuma pārejas noteikumu 6.punkts, paredz, ka attiecīga kārtība stājās spēkā 2014.gada 1.jūlijā. Līdz ar to no minētā datuma personām (ieroču atļauju pretendentiem un ieroču īpašniekiem) vairs nebūtu nepieciešams pieprasīt iesniegt Valsts policijai medicīnisko izziņu kopijas. Ņemot vērā minēto Noteikumu projekts neparedz, ka Valsts prezidenta kancelejas vai Valsts kancelejas priekšlikumam jāpievieno atzinums (izziņa) par attiecīgās personas veselības stāvokļa atbilstību ieroča glabāšanai un nēsāšanai, jo ārstniecības iestādes ziņas par personas veselības stāvokļa atbilstību ieroču glabāšanai (nēsāšanai) vai darbam ar ieročiem ievada Ieroču reģistrā un Licenču un sertifikātu reģistrā (18.¹panta piektā daļa, pārejas noteikumu 6.punkts). Likuma 47.pants uzliek pienākumu fiziskām un juridiskām personām reģistrēt ieročus Ieroču reģistrā. Ministru kabineta 2011.gada 27.decembra noteikumi Nr.1012 “Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība” (turpmāk – Noteikumi Nr.1012) nosaka, kuras iestādes reģistrē šaujamieročus vai lielas enerģijas pneimatiskos ieročus. Ņemot vērā Noteikumu projekta saistību ar Likumu un Noteikumiem Nr.1012, Noteikumu projekts neparedz normu par ziņu sniegšanu Informācijas centram par iegādāto, saņemto vai ievesto šaujamieroci vai lielas enerģijas pneimatisko ieroci, lai Likuma un Noteikuma projekta normas nedublētos. Valsts aizsardzības koncepcijas (apstiprināta ar Saeimas 2012.gada 10.maija lēmumu) (turpmāk – koncepcija) 28.punkts paredz, ka Nacionālo bruņoto spēku likumā paredzētajos valsts apdraudējuma gadījumos Latvijas Bankas Aizsardzības pārvalde un Valsts robežsardze piedalās valsts aizsardzības nodrošināšanā, pārejot Nacionālo bruņoto spēku sastāvā un pildot tiesību aktos un rīcības plānošanas dokumentos noteiktos uzdevumus. Miera laikā Nacionālie bruņotie spēki, Latvijas Bankas Aizsardzības pārvalde un Valsts robežsardze plāno savstarpējo savietojamību (bruņojuma, ekipējuma un sakaru nodrošināšanas jomā, kā arī apmācību jomā) un koordinē sadarbības mehānismus krīzes situācijām.  Noteikumu Nr.294 2.punkts nosaka, ka Iekšlietu ministrijas sistēmas iestāžu vajadzībām ieročus un speciālos līdzekļus iegādājas un realizē Nodrošinājuma valsts aģentūra, savukārt Nacionālo bruņoto spēku vajadzībām – attiecīgi Valsts aizsardzības militāro objektu un iepirkumu centrs vai Nacionālo bruņoto spēku Nodrošinājuma pavēlniecība. Lai Valsts robežsardzes pārapbruņošana nebūtu pretrunā ar normatīvo regulējumu, Noteikumu projekts paredz, ka Valsts robežsardzes pārapbruņošanai daļu jeb atsevišķas kategorijas no nepieciešamajiem ieročiem iegādājas Valsts aizsardzības militāro objektu un iepirkumu centrs vai Nacionālo bruņoto spēku Nodrošinājuma pavēlniecība. Saskaņā ar Nacionālo bruņoto spēku likuma 3.panta trešo daļu, kara laikā vai izņēmuma stāvoklī Nacionālo bruņoto spēku sastāvā tiek iekļauta Latvijas Bankas Aizsardzības pārvalde un Valsts robežsardze. Lai ieviestu vienotu bruņojuma sistēmu, Valsts robežsardzi nepieciešams apbruņot ar NATO standartiem atbilstošiem ieročiem.  Valsts robežsardzes un Nacionālo bruņoto spēku sadarbības rezultātā Ministru kabinetā 2015.gada 5.maijā (protokols Nr.23, 33.§) atbalstīta Valsts robežsardzes ekipējuma un ieroču standartizācija, piemērojot Nacionālo bruņoto spēku ieroču un ekipējuma standartus.  Veicot Valsts robežsardzes pārapbruņošanu, tiks panākta Valsts robežsardzes un Nacionālo bruņoto spēku bruņojuma un ekipējuma savietojamība.  Valsts robežsardzes pārapbruņošana ir pasākums, ko paredzēts īstenot trīs gadu laikā (no 2016. līdz 2018.gadam). Ministru kabineta 2015.gada 27.augusta ārkārtas sēdē (protokols Nr.42, 3.§ 8.4.apakšpunkts) nolemts, ka Aizsardzības ministrijai tai piešķirto valsts budžeta līdzekļu ietvaros jānodrošina Valsts robežsardzes pārapbruņošanu ar dienesta šaujamieročiem, paredzot šim mērķim 2016.gadā – 1 500 000 *euro* apmērā, 2017. un 2018. gadā – 3 700 000 *euro* apmērā katru gadu.  Saskaņā ar Ministru kabineta 2012.gada 11.decembra noteikumu Nr.839 “Nodrošinājuma valsts aģentūras nolikums” 3.8.apakšpunktu Nodrošinājuma valsts aģentūra organizē ieroču, munīcijas, to sastāvdaļu, speciālo līdzekļu un ekipējuma iegādi un realizāciju Iekšlietu ministrijas padotībā esošo iestāžu, tai skaitā Valsts robežsardzes vajadzībām, kā arī apbalvošanai paredzēto šaujamieroču un lielas enerģijas pneimatisko ieroču iegādi. Paredzams, ka pēc pārapbruņošanas pabeigšanas, 2019.gadā un turpmākos gados Valsts robežsardzei nepieciešamos ieročus iegādāsies Nodrošinājuma valsts aģentūra. Valsts robežsardzes pārapbruņošanai iegādāto ieroču un to rezerves daļu izdevumi tiks segti no Aizsardzības ministrijai Valsts robežsardzes pārapbruņošanai paredzētā finansējuma (Ministru kabineta 2015.gada 27.augusta ārkārtas sēdes protokols Nr.42, 3.§ 8.4.apakšpunkts). |
| 3. | Projekta izstrādē iesaistītās institūcijas | Iekšlietu ministrija, Ostas policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodrošinājuma valsts aģentūra, Valsts aizsardzības militāro objektu un iepirkumu centrs, Nacionālo bruņoto spēku Nodrošinājuma pavēlniecība, Latvijas Banka, Ostas pārvalde, attiecīgās pašvaldības, valsts drošības iestādes, Valsts ieņēmumu dienests, Ieslodzījuma vietu pārvalde un Korupcijas novēršanas un apkarošanas birojs.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017.gads | 2018.gads | 2019.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
|  5. Precizēta finansiālā ietekme: | 0 | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 | 0 |
|  5.2. speciālais budžets | 0 | 0 | 0 | 0 | 0 |
|  5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. detalizēts ieņēmumu aprēķins | 0 | 0 | 0 | 0 | 0 |
| 6.2. detalizēts izdevumu aprēķins | 0 | 0 | 0 | 0 | 0 |
|  7. Cita informācija. | Jautājums par Valsts robežsardzes pārapbruņošanu skatīts kā Ministru kabineta lieta Ministru kabineta 2015.gada 5.maija sēdes slēgtajā daļā (Ministru kabineta 2015.gada 5.maijā prot. Nr.23 33.§). Saskaņā ar Ministru kabineta 2015.gada 27.augusta sēdē nolemto (prot. Nr.42 3.§ 6.3.2. un 8.4.apakšpunkts): * atbalstīta papildu finansējuma piešķiršana Iekšlietu ministrijai 2016., 2017. un 2018.gadam (katru gadu) 3 013 277 *euro* apmērā Iekšlietu ministrijas padotībā esošo iestāžu nodrošināšanai ar funkciju izpildei nepieciešamajiem šaujamieročiem un munīciju;

 * Aizsardzības ministrijai tai piešķirto valsts budžeta līdzekļu ietvaros jānodrošina Valsts robežsardzes pārapbruņošanu ar dienesta šaujamieročiem, paredzot šim mērķim 2016.gada 1 500 000 *euro*, 2017. un 2018.gadā 3 700 000 *euro* katru gadu.
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nebija nepieciešama, jo projektā ietvertais regulējums tieši neskar sabiedrību. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrība pēc projekta pieņemšanas tiks informēta vispārējā kartībā, noteikumus publicējot oficiālajā izdevumā „Latvijas Vēstnesis”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas iestādes, valsts drošības iestādes, Nacionālie bruņotie spēki, Jaunsardzes un informācijas centrs, Latvijas Bankas Aizsardzības pārvalde, Valsts ieņēmumu dienests, Ieslodzījuma vietu pārvalde, Korupcijas novēršanas un apkarošanas birojs, ostas policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Saistībā ar projekta izpildi nav plānots mainīt esošo pārvaldes institucionālo struktūru un tā neietekmēs pārvaldes funkcijas.Saistībā ar projekta izpildi nav nepieciešams veidot jaunas institūcijas. |
| 3. | Cita informācija | Nav. |

Anotācijas II, IV un V sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

19.01.2016 8:21

1514

Kurca, 67075273,

ilona.kurca@vp.gov.lv